ประกาศสํานักงานคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์ วิธีการขอรับและการจ่ายเงินชดเชยส่วนต่างเบี้ยประกันภัยสําหรับกรมธรรม์ประกันภัยทรัพย์สินคุ้มครองภัยก่อการร้ายพ.ศ. 2556----------------------------------------------- เพื่อให้การสนับสนุนการจ่ายเงินชดเชยส่วนต่างเบี้ยประกันภัยให้แก่ผู้ประกอบการในเขตพัฒนาพิเศษเฉพาะกิจดําเนินการต่อไป ประกอบกับมีมติคณะรัฐมนตรี เมื่อวันที่ 25 ธันวาคม 2555 เห็นชอบให้ขยายระยะเวลาการดําเนินการมาตรการชดเชยส่วนต่างเบี้ยประกันภัยทรัพย์สินคุ้มครองภัยก่อการร้าย และมติคณะรัฐมนตรี เมื่อวันที่ 27 สิงหาคม 2556 เห็นชอบการขอทบทวนมติคณะรัฐมนตรี เมื่อวันที่ 25 ธันวาคม 2555 ให้ศูนย์อํานวยการบริหารจังหวัดชายแดนภาคใต้เป็นหน่วยงานเสนอตั้งงบประมาณรายจ่ายประจําปีตามค่าใช้จ่ายที่เกิดขึ้นจริง สํานักงานคณะกรรมการกํากับและส่งเสริมการประกอบธุรกิจประกันภัยจึงออกประกาศไว้ ดังนี้ข้อ ๑ ประกาศนี้เรียกว่า "ประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการขอรับและการจ่ายเงินชดเชยส่วนต่างเบี้ยประกันภัยสําหรับกรมธรรม์ประกันภัยทรัพย์สินคุ้มครองภัยก่อการร้าย พ.ศ. 2556"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ในประกาศนี้ "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย "คณะกรรมการ" หมายความว่า คณะกรรมการพิจารณาช่วยเหลือผู้ประกอบการจากภัยก่อการร้ายในเขตพัฒนาพิเศษเฉพาะกิจข้อ ๔ ผู้ประกอบการที่เอาประกันภัยทรัพย์สินที่มีสิทธิขอรับเงินชดเชยส่วนต่างเบี้ยประกันภัยในอัตราร้อยละ 0.3 ถึงร้อยละ 2 สําหรับกรมธรรม์ประกันภัยทรัพย์สินที่มีความคุ้มครองภัยก่อการร้ายต้องมีลักษณะดังนี้ (1) เป็นผู้ประกอบการที่เอาประกันภัยทรัพย์สินที่ตั้งอยู่ในเขตพัฒนาพิเศษเฉพาะกิจ ประกอบด้วย จังหวัดยะลา ปัตตานี นราธิวาส สตูล และ 4 อําเภอ ของจังหวัดสงขลา (อําเภอจะนะ อําเภอนาทวี อําเภอสะบ้าย้อย และอําเภอเทพา) ตามกรมธรรม์ประกันภัยทรัพย์สินคุ้มครองภัยก่อการร้ายหรือกรมธรรม์ประกันภัยที่มีความคุ้มครองภัยก่อการร้าย (2) กรมธรรม์ประกันภัยทรัพย์สินคุ้มครองภัยก่อการร้าย หรือกรมธรรม์ประกันภัยที่มีความคุ้มครองภัยก่อการร้าย มีระยะเวลาประกันภัยเริ่มต้น ระหว่างวันที่ 1 มกราคม 2556 ไปจนถึงวันที่ 31 ธันวาคม 2557 (3) จ่ายเบี้ยประกันภัยสําหรับกรมธรรม์ประกันภัยดังกล่าวครบถ้วนแล้วข้อ ๕ การชดเชยเงินส่วนต่างเบี้ยประกันภัย มีระยะเวลาไม่เกิน 2 ปี ตั้งแต่วันที่ 1 มกราคม 2556 ถึงวันที่ 31 ธันวาคม 2557ข้อ ๖ ส่วนต่างเบี้ยประกันภัยที่ได้รับการชดเชยไม่รวมอากรแสตมป์และภาษีมูลค่าเพิ่มข้อ ๗ การขอรับเงินชดเชยส่วนต่างเบี้ยประกันภัย ให้ทําตามแบบ กร.1 ท้ายประกาศนี้ และให้ยื่นคําขอพร้อมเอกสารหลักฐานตามที่ระบุไว้ในคําขอต่อสํานักงาน หรือสํานักงานจังหวัด ให้สํานักงานหรือสํานักงานจังหวัดตรวจสอบเอกสารหลักฐานประกอบคําขอตามวรรคหนึ่ง ถ้าเห็นว่าครบถ้วนถูกต้อง ให้ส่งคําขอและเอกสารดังกล่าวต่อคณะกรรมการพิจารณาตามหลักเกณฑ์ในประกาศนี้ข้อ ๘ ในการพิจารณา เมื่อคณะกรรมการเห็นชอบให้จ่ายเงินชดเชยส่วนต่างเบี้ยประกันภัย ให้ส่งเรื่องต่อศูนย์อํานวยการบริหารจังหวัดชายแดนภาคใต้ หรือหน่วยราชการที่เกี่ยวข้องกับการเบิกจ่ายเงินดังกล่าว ดําเนินการเบิกจ่ายเงินให้ผู้ประกอบการที่เอาประกันภัยทรัพย์สินดังกล่าวต่อไปข้อ ๙ กรณีมีการบอกเลิกกรมธรรม์ประกันภัยทรัพย์สินคุ้มครองภัยก่อการร้ายหรือกรมธรรม์ประกันภัยที่มีความคุ้มครองภัยก่อการร้าย ไม่ว่าผู้เอาประกันภัยหรือบริษัทประกันภัยเป็นผู้บอกเลิก ให้บริษัทคืนเบี้ยประกันภัยตามเงื่อนไขการบอกเลิกกรมธรรม์ประกันภัยดังกล่าวให้แก่ผู้เอาประกันภัยโดยจ่ายคืนเบี้ยประกันภัยผ่านสํานักงานและให้สํานักงานมีสิทธิหักเงินชดเชยส่วนต่างเบี้ยประกันภัยโดยจ่ายคืนให้กับทางราชการตามอัตราส่วนสําหรับระยะเวลาที่เหลืออยู่ผู้มีอํานาจลงนาม - ประกาศ ณ วันที่ 24 ธันวาคม พ.ศ. 2556 ประเวช องอาจสิทธิกุล เลขาธิการ